Christopher Loeak

Christopher Jorebon Loeak (1952–2025) var en marshallesisk politiker. Han ble 3. januar 2012 valgt til Marshalløyenes president,«Loeak elected new Marshall Islands President», Radio New Zealand, 3. januar 2012. og avla 10. januar 2012 embetseden.«Cabinet Members Take Oath of Office» , Marshalløyenes presidentembete, 10. januar 2012. Han var president til januar 2016.

 Liv og virke 
Loeak studerte i USA, først ved Hawaii Pacific College og deretter rettsvitenskap ved Gonzaga University i delstaten Washington. I 1985 gikk han inn i politikken og ble valgt til Nitijela, parlamentet, fra valgkretsen Ailinglaplap. Han har vært justisminister, sosialminister, undervisningsminister, minister for Ralik, samt minister uten portefølje.«Nitijela Elects New RMI Leadership» , Marshalløyenes presidentembete, 3. januar 2012.«The Honorable Minister Christopher J. Loeak»  , CV.

I det indirekte presidentvalget i 2012 stilte Loeak mot sittende president, Jurelang Zedkaia. Begge er tradisjonelle høvdinger.«Marshall Islands elect new president», The West Australian, 4. januar 2012. Loeak ble i januar 2016 etterfulgt av Casten Nemra, som satt 17 dager i presidentembetet.Marshall Islands elect presidents who studied in Oregon, Oregon Live, 5. februar 2016. Lest 17. januar 2020.

I januar 2020 ble han assisterende minister for presidenten og miljøvernminister i David Kabuas regjering.«New RMI leaders sworn in», The Marshall Islands Journa, 16. januar 2020. Lest 17. januar 2020.

 Referanser 

Kategori:Marshallesiske politikere
Kategori:Personer fra Alinglaplap